ஓசுமியம் ஈராக்சைடு

ஓசுமியம் ஈராக்சைடு (இலங்கை முறை: ஒசுமியம் ஈரொட்சைட்டு) (Osmium dioxide) என்பது OsO2 என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். இது பழுப்பிலிருந்து கருப்பு நிறமான படிகத் துகளாகக் காணப்படுகிறது. ஆனால் ஒற்றைப் படிகம் தங்க நிறத்திலும் உலோகங்களின் கடத்துகைப் பண்பையும் வெளிப்படுத்துகிறது. இச்சேர்மம் உரூத்தைல் நோக்குருவில் படிகமாகிறது. அதாவது உரூத்தைல் கனிமத்தின் இணைப்புத் திறனை ஓசுமியம் ஈராக்சைடும் பெற்றுள்ளது.

தயாரிப்பு 
சோடியம் குளோரேட்டு, ஓசுமியம் நான்காக்சைடு மற்றும் நைட்ரிக் ஆக்சைடு போன்ற ஆக்சிசனேற்றிகள் ஓசுமியத்துடன் 600° செ வெப்பநிலையில் வினை புரிந்து ஓசுமியம் ஈராக்சைடு தயாரிக்கப்படுகிறது. வேதியியல் போக்கு வினைகளைப் பயன்படுத்தினால் 7x5x3 மி.மீ3.அளவுள்ள பெரிய அளவிலான ஓசுமியம் ஈராக்சைடு படிகங்களைத் தயாரிக்க முடியும்:
 OsO2  +  O2  OsO4
. ஒற்றைப் படிகங்கள் உலோகத் தடைமையாக ~15 μΩ செ.மீ அளவை வெளிப்படுத்துகின்றன. ஆவியாகும் OsO4  சேர்மத்தின் மீள்வினையில் உருவாகும் O2  கொண்டு செல்லும் முகவராக இங்குச் செயல்படுகிறது.

வினைகள்
ஓசுமியம் ஈராக்சைடு தண்ணீரில் கரைவதில்லை. ஆனால், நீர்த்த ஐதரோகுளோரிக் அமிலத்தால் தாக்கப்படுகிறது. படிகங்கள் உரூத்தைல் கட்டமைப்பில் காணப்படுகின்றன. ஓசுமியம் நான்காக்சைடைப் போல இதுவொன்றும் நச்சுத் தன்மையுடன் காணப்படவில்லை.

மேற்கோள்கள் 

 

ஓசுமியம் சேர்மங்கள்
ஆக்சைடுகள்